In nomine Sancte et Individue Trinitatis, Patris et Filii et Spiritus Sancti, auditum est et probabiles testantur persone monachos sancti Petri Flaviniacensis cenobii ecclesiam de Chicheio1 ab episcopis Lingonensibus per vicarium tenuisse, satis quidem conveniens videtur fuisse ditiores ecclesias eas que minus habuerunt per quas congrue potuerunt largitiones augmentasse. Defuncto autem vicario, prenotati fratres, cum abbate suo Raynaldo2, presentiam Roberti3, Lingonensis episcopi, adierunt, quod a predecessoribus ejus habuerunt humiliter petierunt, apud quem nulla intercedente pecunia, nec per aliquem simonie gradum, quod postulavere optinuerunt. Ego itaque Rotbertus, Lingonensis episcopus, Raynaldo abbati et fratribus sibi commissis pretitulatam ecclesiam per vicarium nomine Johannem tenendam concedo, his que subsequantur determinatis conditionibus, ut videlicet per singulos annos parate et eulogie reddantur ministris nostris, archidiacono et archipresbitero debita servitia impendantur, sinodus et concilia suo tempore custodiantur— mortuo denique vicario, in manum episcopi Lingonensis ecclesia revertatur4..................... S. Norgandi archidiaconi5, in cujus ministerio illa habetur ecclesia. S. Gozelini archidiaconi6. G. Girardi archidiaconi7. S. Guarnerii archidiaconi8. S. Hugonis archidiaconi9. Facta sunt hec Philippo Gallie regnum optinente, Rotberto Lingonis pontificium agente, Stephano10, cancellario dictante et scribente.